OPIS POSLOVA NADZORNOG ODBORA

**OSNOVNE INFORMACIJE**

Ponikve voda d.o.o. osniva Nadzorni odbor.

Član Nadzornog odbora Društva ne može biti istovremeno i član Uprave Društva – direktor Društva, zamjenik direktora Društva, prokurist Društva niti punomoćnik Društva, a niti osoba koja ne može biti članom Nadzornog odbora Društva prema odredbi čl. 255. Zakona o trgovačkim društvima.

Mandat članova Nadzornog odbora Društva traje 4 (četiri) godine uz mogućnost reizbora, bez ograničenja broja mandata.

Svaki član Nadzornog odbora Društva ima jedan glas.

Nadzorni odbor Društva donosi odluke većinom danih glasova članova.

Sjednice Nadzornog odbora Društva moraju se sazivati najmanje jednom polugodišnje, a u pravilu se sazivaju tromjesečno.

Član Nadzornog odbora ima pravo na naknadu za svoj rad, po odluci skupštine društva.

**POSLOVI NADZORNOG ODBORA**

Nadzorni odbor obavlja sljedeće poslove:

• nadzire vođenje poslova Društva,

• provodi unutarnji nadzor i preko interne kontrole Društva, te ovlaštenog revizora koji nije zaposlenik Društva koji za svoj rad odgovaraju Nadzornom odboru

• po potrebi saziva Skupštinu Društva,

• podnosi pisano izvješće o obavljenom nadzoru Skupštini Društva,

• po odluci skupštine društva zaključuje ugovor o radu sa članom uprave – direktorom Društva

• predlaže upravi društva članove interne kontrole,

• predlaže upravi društva sklapanje ugovora o uslugama financijske revizije s ovlaštenim revizorom,

• donosi poslovnik o radu Nadzornog odbora Društva,

• obavlja i druge zadaće koje su mu povjerene zakonom ili posebnom odlukom Skupštine Društva.

U postupcima nadzora vođenja poslova Društva, Nadzorni odbor Društva može pregledavati i ispitivati poslovne knjige i dokumentaciju Društva, blagajnu, vrijednosne papire i druge stvari.

Nadzorni odbor Društva podnosi Skupštini Društva pisano izvješće o obavljenom nadzoru vođenja poslova Društva.

Nadzorni odbor Društva obavlja i druge poslove koji su zakonom, Društvenim ugovorom ili odlukom Skupštine Društva stavljeni u njegovu nadležnost.